Inteligența artificială in domeniul artei

* **Introducere:**

În acest eseu voi discuta despre inteligența artificială, sau IA pe scurt, și implicarea acesteia în domeniul artei. În prezent, mulți artiști sunt revoltați asupra faptului că oameni fără experiență și simț al artei pot crea cu ajutorul inteligenței artificiale imagini care par a fi făcute de om.

Înainte de toate, o să ofer și o definiție a artei ca să nu lăsăm loc de confuzie. Așa cum scrie pe dexonline.ro, arta este o „activitate a omului care are drept scop producerea unor valori estetice și care folosește mijloace de exprimare cu caracter specific” [[1]](#footnote-1).

Inteligența artificială este greu de definit în prezent, deoarece nimeni nu știe încă ce este cu adevărat, dar pentru a vă introduce in tematică am să folosesc testul Turing ca și definiție. Alan Turing, persoana care a creat acest test, considera că o mașinărie poate fi definită ca inteligentă, dacă trece această probă. Dar ce este acest test? Să presupunem că avem o persoană, o mașinărie si un interogator. Scopul jocului este ca interogatorul să își dea seama care dintre ceilalți doi este o persoană. El nu știe cine este persoana și cine este mașinăria, el le cunoaște după litere, și anume A și B, iar la final trebuie să zică care dintre A, sau B este persoana. Ca să afle cine este mașinăria, interogatorul are voie să pună întrebări de acest fel: „Îmi va spune A, dacă A merge la magazin?” [[2]](#footnote-2).

De aici pleacă și problema noastră, aceste „mașinării” au ajuns mai performante decât ne imaginam, atât de performante încât una dintre ele a reușit să câștige un concurs de pictură în Colorado [[3]](#footnote-3). Astfel, reușind să imite așa bine un om, creând o pictură care pare realistă, artiștii au început să își pună problema că vor fi înlocuiți de inteligența artificială.

Din punctul meu de vedere, inteligența artificială încă nu a ajuns în punctul în care să poată înlocui oamenii, în artă inteligența artificială este folosită mai mult ca o unealtă ce ajută artiștii să creeze artă mai eficient. Aici cred că apar si cele mai mari neînțelegeri, deoarece oamenii sunt de părere că inteligența artificială îi avantajează doar pe cei fără experiență, când de fapt ea doar îmbunătățește abilitățile deja existente ale artistului.

* **Argumente:**

Ca și argument, am ales să mă ajut de un videoclip de pe youtube al lui Cleo Abram care vorbește despre această problemă, și anume: The REAL fight over AI art [[4]](#footnote-4). În acest video Cleo vrea să facă un test folosind DALLE-2, un program care folosește inteligență artificială pentru a crea imagini. Tot ce trebuie să faci este să îi dai o propoziție și el va crea o poză din ea. Testul lui Cleo constă în două runde, în care ea, care nu are experiență legată de artă, și prietenul ei, Justin care este designer si animator, vor face două ilustrații, una folosind DALLE-2, și alta fără, având un timp de maxim 30 de minute. La final, creațiile vor fi supuse unor voturi, de către oameni, pentru a vedea ordinea de la cea mai frumoasă, la cea mai urâtă. La final, rezultatele au fost în această ordine: Justin (care a folosit AI), Justin (fără AI), Cleo (care a folosit AI), Cleo (fără AI). De aici se poate observa clar că inteligența artificială nu a reușit să o transforme pe Cleo într-un designer ca Justin, tot el a câștigat. Singura diferență este că DALLE-2 l-a ajutat pe Justin, îmbunătățindu-i arta.

* **Contraargument:**

Desigur, că într-o competiție de artă, inteligența artificială nu are ce căuta, pentru că arta definită este: „o activitate a omului”. Din această cauză mulți artiști sunt supărați pentru ce Jason M. Allen a făcut la concursul din Colorado. El a folosit un program de inteligență artificială numit Midjourney pentru a crea piesa care i-a adus primul loc. Mulți simt că a trișat, faptul că el doar a introdus o propoziție într-un program nu se simte ca și munca pe care ceilalți au depus-o, lucrând ore la imaginile lor, el doar a așteptat maxim 5 minute. Totodată artiștii simt că dacă lui i-a luat doar câteva minute să facă un întreg tablou, atunci sigur companiile vor opta pentru a angaja un singur om cu inteligență artificială, în loc de 10 care să facă același lucru. Dar cel mai rău lucru este că această inteligență artificială „se hrănește” cu imaginile făcute de artiști adevărați, ceea ce înseamnă că, fără acordul lor, antrenează un program care le poate fura locurile în domeniul artei.

Problema cu concursul din Colorado este că, Jason M. Allen nu a încălcat nicio regulă, pentru că era permisă orice folosință a tehnologiei digitale, iar inteligența artificială este o tehnologie digitală. Iar ce privești modul de creare a operei lui Jason, este faptul că nu a introdus pur și simplu o propoziție care i-a trecut prin cap și a ieșit o piesa de artă demnă de locul întâi, a trebuit să se gândească, să modifice fiecare parametru până a ieșit opera finală. Aici mulți oameni nu înțeleg că și asta necesită timp și cunoaștere, nu oricine ar fi câștigat acel premiu cu ajutorul inteligenței artificiale. Când vine vorba de furat job-uri, inteligența artificială nu va reuși prea curând să facă asta, deoarece încă este limitată, produce erori, și trebuie perfecționată de mulți oameni, începând cu cei care au lucrat la crearea ei până la cei care introduc propozițiile. Și chiar dacă se antrenează pe arta altor oameni, ce produce este ceva nou, ceva ce nu a mai fost creat încă. Multă lume ar spune că ceea ce creează inteligența artificială nu este artă, și prin definiție ar avea dreptate, dar arta este subiectivă și tot are nevoie de un om care să vină cu ideile, nu poate crea de la sine nimic.

# Bibliografie:

Abram, C. (2022, Octombrie). *The REAL fight over AI art*. Preluat de pe https://www.youtube.com/watch?v=NiJeB2NJy1A&list=PLB5\_pVetb2rLSG--BzU3meirNikbHbIGl&index=3&t=7s

Nanou, E. (2022, Septembrie 17). *Should AI-Generated Art Be Considered Real Art?* Preluat de pe makeusof: https://www.makeuseof.com/is-ai-generated-art-real-art/

Philosophy, S. E. (2003, Aprilie 09). *The Turing Test*. Preluat de pe Standford Encyclopedia of Philosophy: https://plato.stanford.edu/entries/turing-test/

Times, T. N. (2022, Septembrie 02). *The New York Times*. Preluat de pe AI-Generated Art Won a Prize. Artists Aren't Happy: https://www.nytimes.com/2022/09/02/technology/ai-artificial-intelligence-artists.html

Vasilescu, R. (1996). *Inteligența Artificială*. Preluat de pe cs.cmu.edu: https://www.cs.cmu.edu/~mihaib/articole/ai/ai-html.html

1. Definiție artă: <https://dexonline.ro/definitie/arta> [↑](#footnote-ref-1)
2. The Turing Test: <https://plato.stanford.edu/index.html> [↑](#footnote-ref-2)
3. An A.I. – Generated Picture Won an Art Prize. Artists Aren’t Happy: <https://www.nytimes.com/2022/09/02/technology/ai-artificial-intelligence-artists.html> [↑](#footnote-ref-3)
4. The REAL fight over AI art: <https://www.youtube.com/watch?v=NiJeB2NJy1A&list=PLB5_pVetb2rLSG--BzU3meirNikbHbIGl&index=3&t=7s> [↑](#footnote-ref-4)